Coordenadas: 42°52′34″N 8°31′51″O﻿ / ﻿42.876191, -8.530752

O **Pavillón Multiúsos Fontes do Sar** é un pavillón cuberto multiúsos, situado en Santiago de Compostela e construído en 1998. Pertence ao concello capitalino, e está xestionado pola sociedade mixta XADE. Ten unha capacidade de 6.666 espectadores para espectáculos deportivos e de 10.000 espectadores para concertos.

Serve de feudo aos equipos Santiago Futsal de fútbol sala, Blusens Monbus Obradoiro de baloncesto, e ao Arteal de tenis de mesa.

Ten 10.000 m² de superficie e conta cun amplo ximnasio público. Nos exteriores ten piscinas ao ar libre e 700 prazas de aparcadoiro. Está situado na rúa de Diego Bernal s/n.

Afluencia de espectadores
-------------------------

Pavillón Multiúsos Fontes do Sar.
### Eventos deportivos

A afluencia media de seareiros que acudiron ós encontros do Obradoiro CAB na ACB 2009-10 foi de 5509 persoas, con máximos de 6050 espectadores (fronte ó FC Barcelona). No seguinte ano, co equipo na LEB Ouro 2010-11, a media baixou a 4297 persoas. De volta na Liga ACB, na tempada 2011-12 a media de seareiros no pavillón medrou ata os 5241.

Pola súa banda, o Lobelle FS tivo 2353 espectadores de media nos seus encontros da LNFS 2010-11, con máximos de 3900 persoas (fronte ó ElPozo Murcia). Na tempada 2011-12 a media baixou ós 1700 espectadores, cun máximo de 3500 persoas.

### Eventos culturais

En abril de 2010 mais de 5000 persoas asistiron sentadas a cada unha das 8 actuacións do Cirque du Soleil co seu espectáculo Saltimbanco no Multiúsos do Sar.

Nos numerosos concertos que cada ano se levan a cabo no recinto, como os de Mark Knopfler, Joaquín Sabina, David Bisbal, Juanes, Dover, Alice Cooper, Cypress Hill, Miguel Bosé etc, a afluencia de xente ten variado dende as 9000 persoas que asistiron ó concerto de Chayanne en agosto de 2010, ós 5000 que foron a ver a The Wailers en febreiro de 2009.

Accidente ferroviario 2013
--------------------------

*Artigo principal**:* Accidente ferroviario de Angrois de 2013.
O 24 de xullo de 2013 no lugar de Angrois, Sar, tivo lugar o accidente de tren máis grave da historia de Galicia e por vítimas oficiais, tamén o máis grave da historia de España por descarrilamento ferroviario. Polo menos 78 persoas faleceron no incidente. O pavillón Fontes do Sar utilizouse como tanatorio provisional pola gran cantidade de finados.

Galería de imaxes
-----------------

* Entrada do pavillón.Entrada do pavillón.
* Encontro de fútbol praia entre as selección de Galicia e Portugal.Encontro de fútbol praia entre as selección de Galicia e Portugal.
* Montaxe do espectáculo Saltimbanco do Cirque du Soleil.Montaxe do espectáculo Saltimbanco do Cirque du Soleil.
* Imaxe do interior do Pavillón nun encontro de fútbol sala.Imaxe do interior do Pavillón nun encontro de fútbol sala.
* Encontro Lobelle - Azkar da tempada 2011-12.Encontro Lobelle - Azkar da tempada 2011-12.
* Obradoiro CAB, nun partido contra o Lagun Aro de San Sebastián da ACB.Obradoiro CAB, nun partido contra o Lagun Aro de San Sebastián da ACB.
* Bancadas supletorias nun dos fondos do pavillón.Bancadas supletorias nun dos fondos do pavillón.

Notas
-----

1. ↑  Estatísticas completas dos encontros da Liga ACB Arquivado 23 de marzo de 2019 en Wayback Machine. *(en castelán)*
2. ↑  Crónicas dos encontros do Lobelle de Santiago FS Arquivado 15 de outubro de 2011 en Wayback Machine. *(en castelán)*
3. ↑  El Circo del Sol levanta el telón con el recinto de Sar a reventar Arquivado 19 de xaneiro de 2012 en Wayback Machine. artigo de El Correo Gallego do 22 de abril de 2010.] *(en castelán)*
4. ↑  Noticia sobre a traxedia na Voz de Galicia -

Véxase tamén
------------

### Outros artigos

* Lista dos pavillóns de Galicia de maior capacidade

### Ligazóns externas

* www.multiusos.net web dos Multiúsos de Santiago de Compostela

| * v
* c
* e
Instalacións deportivas en Santiago de Compostela |
| --- |
| **Estadios de Fútbol e Atletismo:** | Estadio Municipal Verónica Boquete de San Lázaro — Campo Municipal de Santa Isabel — Estadio de Atletismo da USC — Campo Municipal das Cancelas |
| **Pavillóns de Baloncesto e Fútbol sala:** | Pavillón Multiúsos Fontes do Sar — Pavillón Municipal de Santa Isabel — Pavillón Polideportivo da USC |


|  |  |
| --- | --- |
| Control de autoridades | 
* Wd: Q3325084
* MusicBrainz: ID

 |